Promé sertámen di beyesa riba Freewinds aki na Kòrsou – KIKO TA PASANDO NOTISIA I INFORMASHON
Promé sertámen di beyesa riba Freewinds aki na Kòrsou
Awe djamars lo ta e fecha ku e promé sertámen riba e barku Freewinds ta bai tuma lugá mará den haf aki na Kòrsou. Manera a wòrdu partisipá, pa Marvelous Production ta un honor di ta e promé organisashon ku lo organisá un sertámen di beyesa riba e barku Freewinds.
E elekshon ta enserá kompetensia di Best Model, Speech i Trahe Nashonal ku tema di Seú, ku mag agregá un fantasia rondó di dje ku e enfoke mester keda kòrda nos riba kosnan di Kòrsou. E kategoria nan ku lo kompetí lo ta Pre-Teen, Teen, Miss i Mrs.
Mester agregá ku ekspektativa nan ta sumamente haltu pa ku e evento aki i e personal tambe di Freewinds ta sumamente kontentu ku e inovashon aki. Danki na e kapitan di Freewinds i tambe su staf ku a brasa e proyekto aki mesora. Nos ta sumamente kontentu ku tin hende nan ku ainda ta kere den organisashon nan serio di hóben nan determiná pa trese evento nan na nivel i kosnan nobo pa Kòrsou.
E evento lo ta di 7’or pa 9’or di anochi i nos lo brinda e oportunidat pa por kumpra karchi na porta tambe pa solamente 15 florin. Marvelous Production ta warda pueblo di Kòrsou kompleto pa bin sostené nos hóben nan den un ambiente otro for di tur otro riba Freewinds ku lo ta mará na Motèt wèrf.
Kòrda trese un ID pa por subi riba Freewinds.
← Minister Camelia-Römer a sinta ku entidatnan den kuido pa yega na palabrashonnan mas favorabel pe pueblo.
Djaluna anochi na altura di Snipweg / Corrieweg pa ta mas eksakto na Plasa di Pas a surgi un aksidente →
‘PPA TA PRO PA GOBIERNO INVERTI DEN UN ‘EDUCATION VILLAGE/ EDUCATION FREE ZONE’ !! — Kiko Ta Pasando Notisia
Botika na warda djamars 17 di yanüari 2017
January 17, 2017 January 16, 2017 REDAKSHON 0
Orashon djaluna 26 di yüni 2017